बांग्लादेश में अल्पसंख्यकों पर हमले का सिलसिला रुक नहीं रहा है। ताजा घटना में गोबिंदगंज के एक हिदू की गला रेत कर हत्या कर दी गई है। हत्या का कारण अभी पता नहीं चला है। अ्प्रैल के महीने में भी ऐसे ही एक हिंदू की निर्मम हत्या कर दी गई थी। यह वारदात पूर्वी बांग्लादेश के एक ज़िले में हुई थी। वहां एक दर्ज़ी को मार उाला गया था। पुलिस के मुताबिक़ मारे गए दर्जी को वर्ष 2012 में इस्लाम के ख़िलाफ़ आपत्तिजनक बातें करने पर हिरासत में लिया गया था। बाद में उसे छोड़ दिया गया। बांग्लादेश में बीते कुछ दिनों में इस तरह की कई हत्याएं हुई हैं और कट्टर इस्लामी चरमपंथियों ने इनकी ज़िम्मेदारी ली है। ज्यादातर वारदातों में पुलिस कारण खोजने में नाकाम रही है।